Suresh 85 Views
సరైన దిశలో నడిపంచే నాయకుడు కోహ్లీ: రాహుల్‌
న్యూఢిల్లీ: ఇటీవలి కాలంలో భారత క్రికెట్‌కు చెందిన ఓపెనర్‌ కెఎల్‌ రాహుల్‌ కీలక ఆటగాడిగా గుర్తింపు పొందాడు.కాగా గత జూన్‌లో జింబాబ్వేతో జరిగిన వన్డే సిరీస్‌ ద్వారా ఆరంగేట్రంలోనే సెంచరీ సాధించి అరుదైన ఘనతను సొంతం చేసుకున్న రాహుల్‌ వెస్టిండీస్‌తో జరిగిన రెండవ టెస్టులో భారీ సెంచరీ సాధించాడు.తద్వారా వరుస మూడు హాఫ్‌ సెంచరీలను సెంచరీలుగా మార్చిన రెండవ భారత ఆటగాడిగా రికార్డు సాధించాడు. ఆపై యుఎస్‌లో వెస్టిండీస్‌తో జరిగిన తొలి టి20లో తొలి సెంచరీ సాధించి మరో ఘనత సొంతం చేసుకు న్నాడు.కాగా 46 బంతుల్లో 14 బౌండరీలు,5 సిక్సర్లతో తొలి టి20 సెంచరీ పూర్తి చేసిన రాహుల్‌ ఈ ఫార్మెట్‌లో అత్యంత వేగవంతంగా సెంచరీ చేసి ఆటగాడిగా డెప్టెసిస్‌తో కలిసి సంయుక్తంగా రెండవ స్థానంలో నలిచాడు.అయితే తన బ్యాటింగ్‌ రాటు దేలడానికి టెస్ట్‌ కెప్టెన్‌ కోహ్లీనే కారణ మంటున్నాడు భారత క్రికెట్‌ సంచలనం కెఎల్‌ రాహుల్‌. కోహ్లీనే నాలో స్ఫూర్తి నింపాడు. ప్రత్యేకంగా నాలో నమ్మకం పెరగడానికి కోహ్లీనే ప్రధాన కారణం. డ్రెస్సింగ్‌రూమ్‌లో మా పక్కనే కూర్చుని మమ్మల్ని సరైన దిశలో నడిపంచే నాయకుడు కోహ్లీ. ఆటగాళ్లకు ఎప్పటికప్పుడు దిశా నిర్ధేశం చేస్తూ ముందుకు నడిపించే కెప్టెన్‌. కోహ్లీలో ఉన్న కమిట్‌మెంట్‌ కారణంగానే నా బ్యాటింగ్‌ మరింతగా బలపడింది.అటు క్రమశిక్ష ణ, ఇటు డైట్‌ విషయాల్లో కూడా కోహ్లీ నియ మబద్దంగా ఉంటాడని రాహుల్‌ స్పష్టం చేశాడు.